|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 17.01.2020 г. - 23.01.2020 г. (4-та седмица)** |

През периода са регистрирани общо 200 случая на остри заразни заболявания, от които 165 са случаите на грип и остри респираторни заболявания (ОРЗ).

Общата заболяемост от грип и ОРЗ за областта е 197,37 %ооо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 50 | 39 | 19 | 48 | 9 | 165 | 197,37%ооо |

Регистрирани остри заразни болести (ОЗБ) - 35 случая, от които:

* въздушно- капкови инфекции: 25 случая, от които 24 случая на варицела и 1 случай на скарлатина;
* чревни инфекции: 9 случая, от които 4 случая на ентероколит, 2 случая на ротавирусен гастроентерит и 3 случая на хепатит тип А;
* инфекции с множествен механизъм на предаване: 1 случай на ХИВ инфекция.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ - 5 бр. Няма констатирани нарушения.

Извършени са епидемиологични проучвания на регистрирани заразни болести - 35 бр.

В отдел Медицински изследвания са изработени 210 проби, от тях положителни - 7 бр.

През консултативния кабинет по СПИН /КАБКИС/ са преминали 4 лица.

На територията на област Добрич през отчетния период няма регистрирани хранителни взривове.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 9 броя проверки, от които 3 бр. на лечебни заведения за болнична помощ, 1 бр. на лечебни заведения за извънболнична помощ, 5 бр. проверки на аптеки. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения и за критериите и реда за субсидиране на лечебните заведения,са извършени 2 бр. проверки в ЛЗБП. Подготвени и изпратени документи за промяна в обстоятелствата към Изпълнителна Агенция Медицински надзор за издаване удостоверения на ОПЛ- 2 бр.

Няма постъпили искания от учебни и детски заведения за проверка на достоверността на издадените медицински бележки за извиняване на отсъствия на деца/ученици.

Приети и обработени- 4 жалби.

За периода в РКМЕ са приети и обработени 124 медицински досиета, извършени са 220 справки, изготвени са 151 преписки и 141 протокола за ТП на НОИ, проверени са 189 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ. Разгледани са **3** поземлени имота за загробване на мъртви животни във връзка с появата и разпространението на болестта „Африканска чума по свинете“ , на територията на община Шабла. Издадени са 2 становища до община Шабла и ОД Земеделие- Добрич.

Изготвено е **1** становище и е взето участие в **1** държавна приемателна комисия (ДПК) на строеж.

Извършена е **1** проверка на обект с обществено предназначение (ООП) в процедура по регистрация, издадено е **1** предписание.

През периода са извършени общо **5 основни проверки** по текущия здравен контрол.

Реализираните **насочени проверки са** **общо 24: 10** от тях са извършени във връзка с контрола по тютюнопушенето и продажбата на алкохол; **3** - по изпълнение на издадени хигиенни предписания; **1** - по осъществяване контрола върху ДДД-мероприятията; **1** - по спазване на съгласувано с РЗИ седмично разписание в учебно заведение; **3** - във връзка с постъпил сигнали; **5** - в ЗОХ, с проверени 44 лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях; **1** проверка на локален източник на шум.

**Лабораторен контрол:**

Питейни води: физико-химичен и микробиологичен контрол на питейни води: **5** проби – съответстват на нормативните изисквания.

Във връзка с насочен здравен контрол: микробиологичен контрол на питейни води: **2** проби – съответстват на нормативните изисквания.

Води от минерални водоизточници: не са пробонабирани.

Води за къпане: не са пробонабирани.

Физични фактори на средата:

Във връзка с постъпили сигнали за ниски температури в **1** обект в гр. Добрич са извършени измервания на температурата на въздуха - взети са **6** проби с **18** измервания – констатирани са отклонения от здравните норми **(4** проби с **12** измервания са несъответстващи).

По отношение на констатираните отклонения от здравните норми са предприети следните **административно-наказателни мерки:**

- издадени са **3** предписания за провеждане на хигиенни мерки.

След извършен контрол, удостоверяващ отстраняване на установени несъответствия със здравните изисквания, наложили спиране експлоатацията на част от обекти с обществено предназначение **през периода са издадени 2 заповеди за възстановяване тяхната експлоатация.**

**Дейности по профилактика на болестите и промоция на здравето (ПБПЗ):**

Извършена е оценка на седмични учебни разписания на учебните занятия за втори срок на учебната 2019/2020 г. за 6 учебни заведения от област Добрич. За установени несъответствия със здравните изисквания са издадени 2 протокола, с предписани препоръки към директорите на съответните учебни заведения, с оглед отстраняването им.

Извършен е текущ и насочен контрол относно изпълнение на предписания за привеждане на организираното хранене на децата от детски заведения в община Шабла в съответствие със здравните изисквания.

Проведени са **7** обучения и **12** лекции на 432 лица в учебни заведения от гр. Добрич, гр. Тервел и гр. Балчик, предоставени са 190 бр. здравно- образователни материали и 30 бр. презервативи.

Оказана е индивидуална консултативна помощ на **33** лица, на които е проведено изследване за съдържанието на въглероден монооксид и карбоксихемоглобин (СО/ppm) в издишан въздух с апарат Smoker lyzer.

Оказана **8 бр.** методична дейност на 15 лица (педагози и медицински специалисти).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода  **17.01.2020 г. - 23.01.2020 г.** по чл. 56 от Закона за здравето са извършени 8 проверки в 8 обекта ( 5 обекта за хранене и развлечения и 3 лечебни и здравни заведения). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-р Николинка Минчева**

*За Директор на Регионална здравна инспекция – Добрич,*

*съгласно Заповед №РД-01-24/27.01.2020 на Директора на РЗИ-Добрич*